Labas, studente!

Ar kada teko girdėti apie SMD (studentų mokslinę draugiją)? Jei ne, skaityk atidžiai.

Kiekvienais metais VU Teisės fakultete studentai, besidomintys moksline veikla, rašo rašto darbus juos dominančiomis temomis. Jie klausosi įvairių mokymų, vedamų savo srities profesionalų, kuruojami kuratorių, atlieka mokslinius tyrimus ir parašo mokslinį darbą.

Na o kaip gi be prizų ir apdovanojimų!?

Baigiamosios konferencijos metu kompetentinga vertinimo komisija renka geriausius darbus, kurie ne tik būna publikuojami leidinyje ,,Teisės Pavasaris“, tačiau ir laimi stipendijas.

Įdomu, ko iš Tavęs nori Teisės fakultetas, jeigu su juo neturi nieko bendro? Kadangi Vilniaus Universitetas garsėja savo bendruomeniškumu ir studentų inovatyvumu, norime dar labiau pateisinti šį įvaizdį!

Šiemet būsimi teisininkai sugalvojo, jog į teisę nori pažiūrėti kitu kampu, o geriausias būdas tai padaryti yra per kitų mokslo sričių prizmę, bendravimą ir tarpdiscipliniškumo vystymą. Jeigu mąstymas „išėjus iš rėmų“ tau nėra svetimas, šie metai – Tavo šansas! VU TF SMD kviečia kitų fakultetų studentus prisijungti rašant mokslinį darbą sujungiant teisę ir bet kurią kitą studijų šaką.

**Taigi, atsinaujinusi SMD 2021/2022 metų tvarka:**

* Studentams suteikiama galimybė prie ,,tradicinės“ dviejų teisės studentų komandos prijungti dar 1 arba 2 studentus iš kitų VU fakultetų/mokslo sričių. Būtent čia ir yra kalbama apie Tave. Juk kuo daugiau bendraminčių, tuo smagiau, todėl nuoširdžiai kviečiame!
* Studentai rašo straipsnius temomis, kurios tiesiogiai/netiesiogiai liečia ir persipina su teisės sritimi. Tai puiki galimybė į teisę pažvelgti ar su ja susipažinti iš kito kampo.
* Studentai straipsnio rašymo temą išsigrynina patys, tačiau kaip ir kasmet bus galima rinktis ir dėstytojų siūlomas temas.
* Studentus nukreipia ir moksliniais klausimais konsultuoja (būtinai) du teisės srities profesionalai – kuratoriai. Vienas – akademinis, antras – praktinis.
* Studentams suteikiama galimybė prijungti, prie jau esančių dviejų kuratorių, trečią, kitos srities specialistą, kuris padėtu tarpdisciplininių klausimų, uždavinių sprendime, kuruotų. Taigi suteikiame galimybę ir Tau prijungti savo mylimiausią dėstytoją į kuravimo procesą!
* Į vertinimo komisiją įtraukiami ne tik teisės, bet ir kitų sričių atstovai atsižvelgiant į temų įvairovę ir kitų sričių įtraukimo mastą.
* Rašymas anglų kalba – privalumas, tačiau studentai turi laikytis metodinių ir tvarkos nurodymų rašydami tokį straipsnį ir apie tai pranešti/iš anksto pažymėti.

Jeigu susidomėjai, ieškok studijuojančių teisę, burk komandą arba prisijunk, prie jau susiformavusios, siūlyk tave ir tavo bendraminčius dominančią temą ir prisijunk prie mūsų iniciatyvos! O jeigu labai nori dalyvauti, tačiau nepažįsti nei vieno teisės studento, rašyk el. paštu: info@vutfsmd.lt Padėsim!!

Laukiam prisijungiant iki Spalio 29 d.

Nedvejok!